АҞӘА, нанҳәамза 22 — Sputnik. Аԥсны иҟоу Урыстәылатәи аррамаҵзурауаа Аԥсни Урыстәылеи рҿар рырра-патриоттә еизара "Азбука безопасности и выживания-2017". Уажәы имҩаԥыргоит ахысразы аҽазыҟаҵарақәа. Абри атәы аанацҳауеит арратә округ апресс-маҵзура.
"Азбука безопасности и выживания-2017" апрограммаҿы атеориатә дыррақәа рыдагьы иазыԥхьагәаҭоуп еиуеиԥшым ауснагӡатәқәа. Ахысраан ахархәара рыҭоуп Калашников иавтомат А АК-74, Макаров итапанчақәа ПМ-и 7,62мм, Драгунов иснаипертә винтовка СВД. "Азеиԥшартә хысырҭақәа рҟны азыҟаҵарақәа мҩаԥысуанрадиола ахырхарҭа зырҭо ПСО-Р акомплекс ахархәарала. 840 кьыла зкапануа ари акомплекс ақәыргылараз зыҟаҵара аҭахны иҟаӡам. Иарбанызаалак аҭыԥи иарбанызаалак аҳауатә ҭагылазаашьеи раан ақәыргылареи ахархәареи алшоит", — ҳәа арбоуп адырраҭараҟны.
Иара убасгьы аҽазыҟаҵарақәа раан арҵагатә гранатақәа дыршәуан, автоматқәа АК-74, ПМ еимдыршәшәон еибырҭон ирзыԥҵәаз аамҭала.
"Азбука безопасности и выживания-2017" хықәкны иамоуп Аԥсны, Урыстәыла, Аахыҵ Уаԥстәыла рҿар рыбжьара аиҩызареи аилибакаареи рышьақәыргылара, аинырра рыҭара.